Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: módon az Engedélyes viseli. Az Engedélyes legfelsõ vezetõ szerveinek kell biztosítaniuk az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség átfogó és
Paragraph Index: 1972

b) a kutatóreaktor elleni szabotázs vagy a kutatóreaktor és a kapcsolódó berendezések rongálásának lehetõsége elleni intézkedéseket. 5.121. Meg kell valósítani a kutatóreaktor biztonság szempontjából fontosnak ítélt helyiségeibe, területeire belépõ személyek azonosítását és nyilvántartását. 5.122. Minden, a fizikai védelemért felelõs vagy abban érintett szervezettel megfelelõ kapcsolatot kell fenntartani, annak érdekében, hogy a létesítmény védelme szempontjából szükséges lépések idõben megtehetõk legyenek. 5.123. Az üzemeltetõ szervezet vezetésének jóvá kell hagynia az õrzés-védelemi utasításokat és eljárásrendeket. Az õrzés-védelemi utasítások és eljárásrendek részletei bizalmasan kezelendõk. Az õrzés-védelem feladataiban résztvevõk csak a számukra szükséges ismeret szintjéig kaphatnak tájékoztatást a szabályzatban foglaltakról. Az õrzés-védelmi tevékenységek szakmai felügyeletét és a vonatkozó hatósági feladatköröket más jogszabályok a Belügyminisztérium hatáskörébe utalják. 5.18. TÛZVÉDELEM 5.124. Az üzemeltetõ szervezetnek az illetékes országos, területi és helyi szervezetekkel együttmûködve fel kell készülnie a tûz elleni védekezésre, illetve a tûz esetén szükséges mûszaki mentésre. Ennek érdekében a külön jogszabályokban foglaltaknak megfelelõen:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes